กฎกระทรวงความปลอดภัยทางรังสีพ.ศ.๒๕๖๑[๑] อาศัยอำนาจตามความในมาตรา ๕วรรคหนึ่ง มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ รัฐมนตรีว่าการกระทรวงวิทยาศาสตร์และเทคโนโลยีโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ดังต่อไปนี้ข้อ ๑ ในกฎกระทรวงนี้ความปลอดภัยทางรังสีหมายความว่า การป้องกันประชาชนและสิ่งแวดล้อมจากความเสี่ยงทางรังสีและความปลอดภัยของสถานประกอบการหรือกิจกรรมใด ๆ ที่ก่อให้เกิดความเสี่ยงทางรังสี ทั้งที่เกิดจากการปฏิบัติงานตามปกติและเกิดจากอุบัติเหตุหรือเหตุการณ์ใดๆ อันอาจคาดหมายได้มาตรการด้านความปลอดภัยทางรังสีหมายความว่า มาตรการป้องกันและข้อกำหนดด้านความปลอดภัยที่มีวัตถุประสงค์เพื่อให้เกิดความปลอดภัยทางรังสีพื้นที่ควบคุม หมายความว่าพื้นที่ที่ต้องมีมาตรการด้านความปลอดภัยทางรังสีเพื่อควบคุมการได้รับรังสีหรือป้องกันการแพร่กระจายของการปนเปื้อนทางรังสีบนพื้นผิวอันเกิดจากการปฏิบัติงานตามปกติและเพื่อป้องกันหรือลดโอกาสและปริมาณการได้รับรังสีอันเกิดจากอุบัติเหตุหรือเหตุการณ์ใดๆ อันอาจคาดหมายได้พื้นที่ตรวจตรา หมายความว่าพื้นที่ที่ไม่ต้องมีมาตรการด้านความปลอดภัยทางรังสีเป็นพิเศษแต่มีความจำเป็นต้องให้อยู่ภายใต้การตรวจสอบการได้รับรังสีอันเกิดจากการปฏิบัติงานปริมาณรังสีสมมูล หมายความว่าผลรวมของปริมาณรังสีดูดกลืนในเนื้อเยื่อหรืออวัยวะใด ๆ ของมนุษย์หลังจากปรับเทียบการก่ออันตรายของรังสีทุกชนิดที่อวัยวะนั้นได้รับ โดยเทียบกับการก่ออันตรายของรังสีแกมมามีหน่วยเป็นซีเวิร์ตปริมาณรังสียังผล หมายความว่าผลรวมของปริมาณรังสีสมมูลหลังจากปรับเทียบสภาพไวต่อรังสีของแต่ละเนื้อเยื่อหรืออวัยวะทั่วร่างกายของมนุษย์มีหน่วยเป็นซีเวิร์ตผู้ปฏิบัติงานทางรังสีหมายความว่า ผู้ปฏิบัติงานให้กับผู้รับใบอนุญาตหรือผู้แจ้งทั้งแบบเต็มเวลา แบบไม่เต็มเวลาหรือแบบชั่วคราว ซึ่งเกี่ยวข้องกับรังสีผู้รับใบอนุญาตหมายความว่า ผู้รับใบอนุญาต ดังต่อไปนี้(๑)ใบอนุญาตผลิต มีไว้ในครอบครอง ใช้ นำเข้า หรือส่งออกวัสดุกัมมันตรังสีตามมาตรา ๑๙(๒)ใบอนุญาตมีไว้ในครอบครองหรือใช้เครื่องกำเนิดรังสีตามมาตรา ๒๖(๓)ใบอนุญาตมีไว้ในครอบครอง ใช้ นำเข้า หรือส่งออกวัสดุนิวเคลียร์ตามมาตรา ๓๖ผู้แจ้งหมายความว่า ผู้แจ้งการครอบครองหรือใช้วัสดุกัมมันตรังสีตามมาตรา ๒๐ หรือผู้แจ้งปริมาณการครอบครองวัสดุนิวเคลียร์ตามมาตรา๓๘หมวด๑บททั่วไป ข้อ ๒ การดำเนินการใด ๆที่เกี่ยวข้องกับการใช้ประโยชน์จากรังสีของผู้รับใบอนุญาตหรือผู้แจ้งจะกระทำได้ก็ต่อเมื่อก่อให้เกิดประโยชน์ต่อบุคคลหรือสังคมมากกว่าผลเสียที่อาจได้รับและให้กระทำโดยคำนึงถึงความปลอดภัยต่อบุคคล ประชาชน และสิ่งแวดล้อมเป็นสำคัญการได้รับรังสีของบุคคลจากการดำเนินการตามวรรคหนึ่งต้องเป็นไปโดยมีมาตรการควบคุมให้ได้รับรังสีน้อยที่สุดเท่าที่จะสามารถดำเนินการได้อย่างสมเหตุสมผลโดยพิจารณาถึงปัจจัยต่าง ๆ ที่เกี่ยวข้อง รวมไปถึงจำนวนบุคคลที่ได้รับรังสีความเป็นไปได้ในการได้รับรังสีและปริมาณรังสีที่จะได้รับความเสี่ยงทางรังสีซึ่งเกิดจากเหตุการณ์อันอาจคาดหมายได้และลักษณะการก่อให้เกิดอันตรายจากรังสีทั้งนี้ โดยจะต้องคำนึงถึงปัจจัยทางเศรษฐกิจ สังคม และเทคโนโลยีประกอบด้วยหมวด๒การดำเนินการด้านความปลอดภัยทางรังสี ข้อ ๓ ผู้รับใบอนุญาตหรือผู้แจ้งต้องจัดให้มีมาตรการด้านความปลอดภัยทางรังสีซึ่งจะต้องมีมาตรฐานไม่ต่ำกว่าหลักเกณฑ์และวิธีการเกี่ยวกับความปลอดภัยทางรังสีที่กำหนดไว้ในกฎกระทรวงนี้มาตรการด้านความปลอดภัยทางรังสีตามวรรคหนึ่งจะต้องสอดคล้องกับมาตรการด้านความมั่นคงปลอดภัยทางรังสีผู้รับใบอนุญาตต้องมีการทบทวนและตรวจสอบมาตรการด้านความปลอดภัยทางรังสีอย่างน้อยปีละหนึ่งครั้งข้อ ๔ มาตรการด้านความปลอดภัยทางรังสีที่ได้รับความเห็นชอบจากเลขาธิการแล้วถ้าผู้รับใบอนุญาตประสงค์จะปรับปรุงหรือแก้ไขเพิ่มเติมมาตรการด้านความปลอดภัยทางรังสีผู้รับใบอนุญาตต้องเสนอต่อเลขาธิการเพื่อให้ความเห็นชอบด้วยหมวด๓พื้นที่ควบคุมและพื้นที่ตรวจตรา ข้อ ๕ ให้ผู้รับใบอนุญาตกำหนดพื้นที่ควบคุมและพื้นที่ตรวจตราโดยคำนึงถึงปริมาณรังสีที่คาดว่าจะได้รับจากการปฏิบัติงานตามปกติและจากอุบัติเหตุหรือเหตุการณ์ใดๆ อันอาจคาดหมายได้ รวมทั้งรูปแบบและขอบเขตของมาตรการที่ต้องใช้เพื่อการรักษาความปลอดภัยทางรังสีข้อ ๖ ผู้รับใบอนุญาตต้องจัดให้มีมาตรการด้านความปลอดภัยทางรังสีที่เหมาะสมในพื้นที่ควบคุมอย่างน้อยดังต่อไปนี้(๑)มีการกำหนดขอบเขตพื้นที่ควบคุมโดยใช้อุปกรณ์ทางกายภาพ หรือวิธีการอื่น ๆที่เหมาะสม(๒)ในพื้นที่ที่มีการใช้วัสดุกัมมันตรังสีเพียงครั้งคราวหรือมีการเคลื่อนย้ายวัสดุกัมมันตรังสีจากที่หนึ่งไปยังอีกที่หนึ่งจะต้องมีการกำหนดขอบเขตพื้นที่ควบคุมโดยวิธีการที่เหมาะสมกับพฤติการณ์และจะต้องระบุช่วงเวลาที่อาจได้รับรังสีในพื้นที่ควบคุมดังกล่าวด้วย(๓)มีการติดตั้งสัญลักษณ์ทางรังสีพร้อมข้อความเตือนภัยที่เหมาะสมตามข้อ ๙ รวมทั้งมีคำแนะนำแสดงไว้ที่บริเวณทางเข้าและตามจุดที่เหมาะสม(๔)มีมาตรการด้านความปลอดภัยทางรังสีที่เหมาะสม ซึ่งรวมถึงมาตรการเพื่อควบคุมการแพร่กระจายของการปนเปื้อนทางรังสีบนพื้นผิวและการกำหนดระเบียบและขั้นตอนปฏิบัติงานในพื้นที่ควบคุม(๕)มีมาตรการควบคุมการเข้าถึงพื้นที่ควบคุมโดยเคร่งครัด(๖)จัดให้มีพื้นที่ เครื่องมือ อุปกรณ์ และเครื่องใช้ที่เหมาะสม ณ บริเวณทางเข้าของพื้นที่ควบคุมเช่น อุปกรณ์ป้องกัน อุปกรณ์ตรวจสอบ หรือที่เก็บของ(๗)จัดให้มีพื้นที่ เครื่องมือ อุปกรณ์ และเครื่องใช้ที่เหมาะสม ณ บริเวณทางออกของพื้นที่ควบคุมเช่น อุปกรณ์สำหรับตรวจวัดการปนเปื้อนทางรังสีบนพื้นผิว ที่ชำระล้างหรือที่เก็บของปนเปื้อนข้อ ๗ ผู้รับใบอนุญาตต้องจัดให้มีมาตรการด้านความปลอดภัยทางรังสีที่เหมาะสมในพื้นที่ตรวจตราอย่างน้อยดังต่อไปนี้(๑)มีการกำหนดขอบเขตพื้นที่ตรวจตราด้วยวิธีการที่เหมาะสม(๒)มีการติดตั้งสัญลักษณ์ทางรังสีพร้อมข้อความเตือนภัยที่เหมาะสมตามข้อ ๙ ณ บริเวณทางเข้าพื้นที่ตรวจตราข้อ ๘ ผู้รับใบอนุญาตต้องจัดให้มีการบันทึกและการตรวจตราความปลอดภัยทางรังสีที่เหมาะสมในพื้นที่ควบคุมและพื้นที่ตรวจตราหมวด๔สัญลักษณ์ทางรังสี ข้อ ๙ ผู้รับใบอนุญาตหรือผู้แจ้งต้องติดตั้งสัญลักษณ์ทางรังสีพร้อมข้อความเตือนภัยที่เหมาะสมแสดงให้เห็นได้ชัดเจนที่บริเวณทางเข้าพื้นที่ควบคุมและพื้นที่ตรวจตราแหล่งอุปกรณ์ทางรังสี วัสดุกัมมันตรังสี เครื่องกำเนิดรังสี วัสดุนิวเคลียร์ และตำแหน่งอื่นที่เหมาะสมทั้งภายในและภายนอกพื้นที่ควบคุมและพื้นที่ตรวจตราสัญลักษณ์ทางรังสีตามวรรคหนึ่งให้เป็นไปตามแบบท้ายกฎกระทรวงนี้ข้อ ๑๐ ห้ามมิให้ผู้รับใบอนุญาตหรือผู้แจ้งใช้สัญลักษณ์ทางรังสีเพื่อการอื่นใดนอกจากที่กำหนดไว้ในข้อ๙หมวด๕ผู้ปฏิบัติงานทางรังสี ข้อ ๑๑ ผู้รับใบอนุญาตหรือผู้แจ้งต้องไม่ให้บุคคลที่มีอายุต่ำกว่าสิบหกปีซึ่งมิใช่ผู้ที่มารับบริการทางการแพทย์เข้าไปในพื้นที่ควบคุมและพื้นที่ตรวจตรา หรือปฏิบัติงานใด ๆ ที่เกี่ยวกับรังสีข้อ ๑๒ ผู้รับใบอนุญาตหรือผู้แจ้งต้องไม่ให้บุคคลที่มีอายุตั้งแต่สิบหกปีแต่ไม่เกินสิบแปดปีปฏิบัติงานในพื้นที่ควบคุมหรือปฏิบัติงานใดๆ ที่เกี่ยวกับรังสี เว้นแต่จะเป็นไปเพื่อการศึกษา การฝึกอบรม หรือการฝึกงานซึ่งต้องอยู่ภายใต้การควบคุมดูแลอย่างใกล้ชิดของผู้ปฏิบัติงานทางรังสีข้อ ๑๓ ผู้รับใบอนุญาตหรือผู้แจ้งต้องควบคุมดูแลให้ผู้ปฏิบัติงานทางรังสีผู้ศึกษา ผู้เข้ารับการฝึกอบรมหรือผู้ฝึกงานปฏิบัติตามหลักเกณฑ์และวิธีการเกี่ยวกับความปลอดภัยตามที่กฎหมายกำหนดและละเว้นการกระทำใด ๆ ในประการที่น่าจะก่อให้เกิดอันตรายต่อตนเองผู้ปฏิบัติงานอื่น ประชาชน และสิ่งแวดล้อมข้อ ๑๔ ผู้รับใบอนุญาตต้องจัดให้มีการประเมินการได้รับรังสีการเก็บบันทึกผลการได้รับรังสีประจำบุคคลและการเฝ้าระวังสุขภาพที่เหมาะสมแก่ผู้ปฏิบัติงานทางรังสีผู้รับใบอนุญาตต้องจัดให้ผู้ปฏิบัติงานทางรังสีสามารถเข้าถึงข้อมูลตามวรรคหนึ่งในส่วนที่เกี่ยวข้องกับตนเองได้ข้อ ๑๕ ผู้รับใบอนุญาตหรือผู้แจ้งต้องจัดให้มีข้อมูลคำแนะนำ และการฝึกอบรมด้านความปลอดภัยทางรังสีที่เหมาะสมแก่ผู้ปฏิบัติงานทางรังสีผู้ศึกษา ผู้เข้ารับการฝึกอบรม หรือผู้ฝึกงานคำแนะนำตามวรรคหนึ่งอย่างน้อยต้องมีคำแนะนำให้ผู้ปฏิบัติงานทางรังสี ผู้ศึกษา ผู้เข้ารับการฝึกอบรม หรือผู้ฝึกงานเมื่อพบเห็นเหตุอันตรายหรือเหตุที่อาจก่อให้เกิดอันตรายหรือกระทบกระเทือนต่อความปลอดภัยทางรังสีให้แจ้งให้เจ้าหน้าที่ความปลอดภัยทางรังสี ผู้รับใบอนุญาต หรือผู้แจ้งทราบโดยเร็วข้อ ๑๖ ในกรณีที่ผู้ปฏิบัติงานทางรังสีซึ่งเป็นหญิงมีครรภ์หรืออยู่ระหว่างการให้นมบุตรได้แจ้งถึงข้อมูลการตั้งครรภ์หรือการให้นมบุตรให้ผู้รับใบอนุญาตหรือผู้แจ้งทราบให้ผู้รับใบอนุญาตหรือผู้แจ้งปรับเปลี่ยนลักษณะการปฏิบัติงานของผู้ปฏิบัติงานทางรังสีซึ่งเป็นหญิงมีครรภ์หรืออยู่ระหว่างการให้นมบุตรเพื่อมิให้ได้รับปริมาณรังสีเกินกว่าที่กำหนดไว้ในข้อ๑๘หมวด๖ขีดจำกัดปริมาณรังสี ข้อ ๑๗ ผู้รับใบอนุญาตหรือผู้แจ้งต้องควบคุมดูแลให้ผู้ปฏิบัติงานทางรังสีได้รับรังสีน้อยที่สุดเท่าที่จะสามารถดำเนินการได้อย่างสมเหตุสมผลตามมาตรฐานการปฏิบัติงานนั้นๆ และต้องมิให้ได้รับรังสีเกินปริมาณที่กำหนดไว้ ดังต่อไปนี้(๑)ปริมาณรังสียังผล ๒๐ มิลลิซีเวิร์ตต่อปีโดยเฉลี่ยในช่วงห้าปีติดต่อกัน ทั้งนี้ในแต่ละปีจะรับรังสีได้ไม่เกิน ๕๐ มิลลิซีเวิร์ต และตลอดช่วงห้าปีติดต่อกัน จะต้องได้รับรังสีไม่เกิน๑๐๐ มิลลิซีเวิร์ต(๒)ปริมาณรังสีสมมูล สำหรับเลนส์ของดวงตา ๒๐ มิลลิซีเวิร์ตต่อปี โดยเฉลี่ยในช่วงห้าปีติดต่อกัน ทั้งนี้ ในแต่ละปีจะรับรังสีได้ไม่เกิน ๕๐ มิลลิซีเวิร์ต และตลอดช่วงห้าปีติดต่อกันจะต้องได้รับรังสีไม่เกิน ๑๐๐ มิลลิซีเวิร์ต(๓)ปริมาณรังสีสมมูล สำหรับส่วนที่เป็นผิวหนัง มือ และเท้า ๕๐๐ มิลลิซีเวิร์ตต่อปี โดยปริมาณรังสีสมมูลสำหรับส่วนที่เป็นผิวหนังนั้นให้วัดจากค่าเฉลี่ยปริมาณรังสีต่อ๑ ตารางเซนติเมตรของบริเวณผิวหนังที่ได้รับรังสีมากที่สุดข้อ ๑๘ ผู้ปฏิบัติงานทางรังสีซึ่งเป็นหญิงมีครรภ์หรืออยู่ระหว่างการให้นมบุตรให้ใช้ขีดจำกัดปริมาณรังสีเช่นเดียวกันกับประชาชนทั่วไปตามข้อ ๒๐ข้อ ๑๙ ผู้รับใบอนุญาตหรือผู้แจ้งต้องควบคุมดูแลมิให้บุคคลตามข้อ๑๒ ได้รับรังสีเกินปริมาณที่กำหนดไว้ ดังต่อไปนี้(๑)ปริมาณรังสียังผล ๖ มิลลิซีเวิร์ตต่อปี(๒)ปริมาณรังสีสมมูล สำหรับเลนส์ของดวงตา ๒๐ มิลลิซีเวิร์ตต่อปี(๓)ปริมาณรังสีสมมูล สำหรับส่วนที่เป็นผิวหนัง มือ และเท้า ๑๕๐ มิลลิซีเวิร์ตต่อปี โดยปริมาณรังสีสมมูลสำหรับส่วนที่เป็นผิวหนังนั้นให้วัดจากค่าเฉลี่ยปริมาณรังสีต่อ๑ ตารางเซนติเมตรของบริเวณผิวหนังที่ได้รับรังสีมากที่สุดข้อ ๒๐ ผู้รับใบอนุญาตหรือผู้แจ้งต้องควบคุมดูแลมิให้ประชาชนทั่วไปซึ่งมิใช่ผู้ที่มารับบริการทางการแพทย์ได้รับรังสีเกินปริมาณที่กำหนดไว้ดังต่อไปนี้(๑)ปริมาณรังสียังผล ๑ มิลลิซีเวิร์ตต่อปีทั้งนี้ ในกรณีสถานการณ์พิเศษปริมาณรังสียังผลต่อปีอาจเกินกว่าที่กำหนดไว้ได้แต่ปริมาณรังสียังผลโดยเฉลี่ยตลอดช่วงห้าปีติดต่อกันจะต้องไม่เกิน ๑ มิลลิซีเวิร์ตต่อปี(๒)ปริมาณรังสีสมมูล สำหรับเลนส์ของดวงตา ๑๕ มิลลิซีเวิร์ตต่อปี(๓)ปริมาณรังสีสมมูล สำหรับส่วนที่เป็นผิวหนัง มือ และเท้า ๕๐ มิลลิซีเวิร์ตต่อปีข้อ ๒๑ บุคคลแต่ละประเภทตามข้อ ๑๗ ข้อ ๑๘ ข้อ ๑๙หรือข้อ ๒๐ ที่มีความเป็นไปได้ที่จะได้รับรังสีจากหลายแหล่งผลรวมของปริมาณรังสีจากทุกแหล่งต้องไม่เกินขีดจำกัดปริมาณรังสีที่กำหนดไว้ในข้อ ๑๗ข้อ ๑๘ ข้อ ๑๙ หรือข้อ ๒๐ แล้วแต่กรณีข้อ ๒๒ พื้นที่ใดในสถานประกอบการที่ไม่มีการใช้ประโยชน์หรือจัดเก็บวัสดุกัมมันตรังสีหรือวัสดุนิวเคลียร์อีกต่อไปผู้รับใบอนุญาตหรือผู้แจ้งต้องดำเนินการไม่ให้พื้นที่นั้นก่อให้เกิดการได้รับรังสีต่อผู้ปฏิบัติงานทางรังสีหรือประชาชนเกิน๓๐๐ ไมโครซีเวิร์ตต่อปีข้อ ๒๓ ในกรณีที่บุคคลแต่ละประเภทตามข้อ ๑๗ ข้อ ๑๘ข้อ ๑๙ หรือข้อ ๒๐ มีความเป็นไปได้ที่จะได้รับรังสีเกินขีดจำกัดปริมาณรังสีที่กำหนดไว้ให้ผู้รับใบอนุญาตหรือผู้แจ้งแจ้งให้สำนักงานทราบโดยเร็วข้อ ๒๔ มิให้นำความในข้อ ๒๐ ข้อ ๒๑ และข้อ ๒๓ มาใช้บังคับแก่เจ้าหน้าที่ซึ่งมีหน้าที่เข้าระงับเหตุฉุกเฉินทางนิวเคลียร์และรังสีหมวด๗ขีดจำกัดการปนเปื้อนทางรังสี ข้อ ๒๕ ผู้รับใบอนุญาตหรือผู้แจ้งต้องควบคุมดูแลมิให้พื้นที่ควบคุมเกิดการปนเปื้อนทางรังสีบนพื้นผิวเกิน๔ เบ็กเคอเรลต่อตารางเซนติเมตรสำหรับวัสดุกัมมันตรังสีที่สลายตัวให้รังสีบีตารังสีแกมมา และรังสีแอลฟาที่มีความเป็นพิษต่ำ และเกิน ๐.๔ เบ็กเคอเรลต่อตารางเซนติเมตรสำหรับวัสดุกัมมันตรังสีที่สลายตัวให้รังสีแอลฟาอื่นๆข้อ ๒๖ ผู้รับใบอนุญาตหรือผู้แจ้งต้องควบคุมดูแลมิให้พื้นที่ตรวจตราเกิดการปนเปื้อนทางรังสีบนพื้นผิวเกิน๐.๔ เบ็กเคอเรลต่อตารางเซนติเมตรสำหรับวัสดุกัมมันตรังสีที่สลายตัวให้รังสีบีตารังสีแกมมา และรังสีแอลฟาที่มีความเป็นพิษต่ำ และเกิน ๐.๐๔ เบ็กเคอเรลต่อตารางเซนติเมตรสำหรับวัสดุกัมมันตรังสีที่สลายตัวให้รังสีแอลฟาอื่นๆข้อ ๒๗ วัสดุที่มีการปนเปื้อนทางรังสีบนพื้นผิวด้วยนิวไคลด์กัมมันตรังสีเกิน๐.๔ เบ็กเคอเรลต่อตารางเซนติเมตรสำหรับนิวไคลด์กัมมันตรังสีที่สลายตัวให้รังสีบีตารังสีแกมมา และรังสีแอลฟาที่มีความเป็นพิษต่ำ และเกิน ๐.๐๔ เบ็กเคอเรลต่อตารางเซนติเมตรสำหรับนิวไคลด์กัมมันตรังสีที่สลายตัวให้รังสีแอลฟาอื่นๆ ต้องได้รับการชำระล้างก่อนที่ผู้รับใบอนุญาตหรือผู้แจ้งจะนำวัสดุดังกล่าวไปใช้ประโยชน์หากไม่สามารถชำระล้างวัสดุที่มีการปนเปื้อนทางรังสีบนพื้นผิวได้ให้ดำเนินการจัดการกากกัมมันตรังสีตามกฎกระทรวงว่าด้วยการจัดการกากกัมมันตรังสีที่ออกตามมาตรา๘ (๑๔)วิธีการชำระล้างการปนเปื้อนทางรังสีบนพื้นผิวตามวรรคหนึ่งต้องเป็นไปตามมาตรฐานสากลเช่น การชำระล้างการปนเปื้อนด้วยสารเคมี (chemicaldecontamination)การชำระล้างการปนเปื้อนด้วยวิธีทางกล (mechanicaldecontamination)การนำไปหลอม (melting)ให้ไว้ณ วันที่ ๑๙ กันยายน พ.ศ. ๒๕๖๑สุวิทย์เมษินทรีย์รัฐมนตรีว่าการกระทรวงวิทยาศาสตร์และเทคโนโลยีแบบสัญลักษณ์ทางรังสีท้ายกฎกระทรวงความปลอดภัยทางรังสีพ.ศ.๒๕๖๑ สีดำหรือม่วงแดงพื้นสีเหลืองหมายเหตุ ๑. สัญลักษณ์ทางรังสี มีสัดส่วนของวงกลมตรงกลางมีรัศมี Xและมีรายละเอียดดังรูป ๒.สัญลักษณ์ทางรังสี ต้องมีพื้นป้ายสีเหลือง วงกลมและแฉกมีสีดำหรือม่วงแดงหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ บัญญัติให้รัฐมนตรีว่าการกระทรวงวิทยาศาสตร์และเทคโนโลยีโดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดหลักเกณฑ์และวิธีการเกี่ยวกับความปลอดภัยทางรังสีเพื่อให้ผู้รับใบอนุญาตหรือผู้แจ้งตามพระราชบัญญัติดังกล่าวต้องปฏิบัติตาม จึงจำเป็นต้องออกกฎกระทรวงนี้พรวิภา/จัดทำ๒๗กุมภาพันธ์ ๒๕๖๒[๑]ราชกิจจานุเบกษา เล่ม ๑๓๕/ตอนที่ ๗๙ ก/หน้า ๙/๕ ตุลาคม๒๕๖๑